Volgens die SAUK het Luyt die afgelope paar jaar aan Parkinson se siekte gely. Sy het in ’n aftreeoord in Durbanville gewoon.
Luyt is ook verlede jaar deur die ATKV saam met Nic de Jager vir hul lewenslange bydrae tot die Afrikaanse radiobedryf vereer.
“Kan nie glo Margot Luyt is oorlede nie. Het baie by haar geleer, hoewel ek soms lekker bang was vir haar. As Margot gepraat het, het jy geluister. Margot met die groot hart, mag jy in vrede rus,” het aktrise Margit Meyer-Rödenbeck op haar Facebook-blad geskryf.
Albe Grobbelaar wat in die vroeë 1980’s saam met Luyt in Seepunt by die Afrikaanse Radiodiens gewerk het, skryf op Facebook dat hy eindelose respek vir Margot gehad.